# Iekaterina Samutsévitx

Iekaterina Samutsévitx (Moscou, 9 d'agost de 1982) Iekaterina Stanislàvovna Samutsévitx (en rus: Екатерина Станиславовна Самуцевич), també coneguda com Katya és una música i activista política russa, membre del grup de punk rock Pussy Riot, anti-Putin.
El 17 d'agost del 2012 la declararen culpable de vandalisme causat per odi religiós per una actuació a la Catedral de Moscou i fou condemnada a dos anys de presó. La Unió de Solidaritat amb els Presos Polítics l'ha reconeguda presa política. Amnistia Internacional l'anomenà presa de consciència per "la gravetat de la resposta de les autoritats russes".
El 10 d'octubre del 2012, un jutge d'apel·lació de Moscou va suspendre la sentència després d'admetre l'argument del seu advocat que els guàrdies de la catedral l'havien detinguda abans que pogués traure la guitarra de la funda. Després del seu alliberament, Yekaterina Samutsevich desaparegué de l'escena pública.

## Trajectòria

Iekaterina Samutsévitx estudià informàtica en l'Institut d'Enginyeria Elèctrica de Moscou i va treballar en un centre de recerca com a programadora informàtica, abans de deixar-lo per a estudiar art multimèdia a l'Escola de Fotografia i Multimèdia Rodchenko, on es va llicenciar. Durant dos anys treballà per a un contractista de Defensa en un projecte secret, en el programari del submarí d'atac nuclear K-152 Nerpa. Després treballà com a programadora independent. S'interessa pels temes LGBT. És membre del col·lectiu Voina des del 2007. El 2010, com a activista de Voina va intentar deixar anar paneroles vives al Palau de Justícia de Tagansky. Posteriorment la processaren per participar en l'"oració punk" de Pussy Riot. També va participar en una sèrie d'accions, l'Operació Kiss Garbage, de gener a març del 2011. Aquest projecte consistia que els membres femenins besassen les dones policies a les estacions de metro de Moscou i als carrers. Es tractava d'una protesta contra el govern, però també era controvertida perquè els "petons d'emboscada" no consentits es podien considerar agressió sexual.

## Referències

* ↑ «Благотворительный ОНЛАЙН-вечер в поддержку политзаключённых в пятницу 17 декабря 2021 года: встреча с Юлией Латыниной — Союз Солидарности с политзаключёнными» (en rus). [Consulta: 15 desembre 2021].
* 1 2 «Russian Federation: Release punk singers held after performance in church» (en anglés). Amnesty International. [Consulta: 15 desembre 2021].
* ↑ «Троих предполагаемых участниц Pussy Riot признали политзаключенными» (en rus). Росбалт. [Consulta: 15 desembre 2021].
* ↑ «Russia Frees One Punk Rocker, Keeps Two in Jail» (en anglés). VOA. [Consulta: 15 desembre 2021].
* 1 2 «Women behind the mask of Russia’s Pussy Riot band» (en anglés). The Mercury, 16-08-2012. [Consulta: 15 desembre 2021].
* 1 2 «Pussy Riot profile: Yekaterina Samutsevich» (en anglés). the Guardian, 08-08-2012. [Consulta: 15 desembre 2021].
* ↑ «Pussy Riot father: “Putin is a symbol of a sick system” | UNCUT». web.archive.org, 29-11-2012. Arxivat de l'original el 29 de novembre de 2012. [Consulta: 15 desembre 2021].
* ↑ «Перед приговором секс-символ Pussy Riot в письме сторонникам заявила о победе: "Трудно поверить, что это не сон"» (en rus). NEWSru.com, 17-08-2012. [Consulta: 15 desembre 2021].
* ↑ «Radical Russian art group shows love for the police» (en anglés). The World from PRX. [Consulta: 15 desembre 2021].